23.5.2022
SK
Úradný vestník Európskej únie
C 207/27
Rozsudok Všeobecného súdu z 30. marca 2022 – Air France-KLM/Komisia (Vec T-337/17) (1) („Hospodárska súťaž – Kartely – Trh nákladnej leteckej dopravy – Rozhodnutie, ktorým sa konštatuje porušenie článku 101 ZFEÚ, článku 53 Dohody o EHP a článku 8 Dohody medzi Európskym spoločenstvom a Švajčiarskom o leteckej doprave – Koordinácia prvkov ceny za služby nákladnej leteckej dopravy (palivová prirážka, bezpečnostná prirážka, platba provízie z prirážok) – Výmena informácií – Územná právomoc Komisie – Jediné a pokračujúce porušenie – Pripísateľnosť protiprávneho správania – Podmienky pre priznanie imunity – Rovnosť zaobchádzania – Povinnosť odôvodnenia – Výška pokuty – Hodnota predajov – Závažnosť porušenia – Trvanie účasti na porušení – Poľahčujúce okolnosti – Podpora protisúťažného správania verejnými orgánmi – Proporcionalita – Neobmedzená právomoc“) (2022/C 207/35) Jazyk konania: francúzština Účastníci konania Žalobkyňa: Air France-KLM (Paríž, Francúzsko) (v zastúpení: A. Wachsmann, A. de La Cotardière a A.-E. Herrada, advokáti)
Žalovaná: Európska komisia (v zastúpení: A. Dawes a C. Giolito, splnomocnení zástupcovia, za právnej pomoci N. Coutrelis, advokátka)
Predmet veci Návrh podľa článku 263 ZFEÚ na zrušenie rozhodnutia Komisie C(2017) 1742 final zo 17. marca 2017 týkajúceho sa konania podľa článku 101 ZFEÚ, článku 53 Dohody o EHP a článku 8 Dohody medzi Európskym spoločenstvom a Švajčiarskou konfederáciou o leteckej doprave (vec AT.39258 – Nákladná letecká doprava) v rozsahu, v akom sa týka žalobkyne, a subsidiárne návrh na čiastočné zrušenie tohto rozhodnutia ako aj na zníženie výšky pokút, ktorá jej boli uložené
Výrok rozsudku 1.
Žaloba sa zamieta.
2.
Európska komisia znáša tretinu svojich trov konania.
3.
Air France-KLM znáša svoje vlastné trovy konania a je povinná nahradiť dve tretiny trov, ktoré vynaložila Komisia.
(1)
Ú. v.
EÚ C 256, 7.8.2017.